सलोनी अरोरा } उन्होंनेवो किया है जो भारतीय पुरुष सुपरस्टार
सलोनी अरोरा } उन्होंनेवो किया है जो भारतीय पुरुष सुपरस्टार भी नहीं कर सके। वो है किसी अमेरिकी प्रोजेक्ट में लीड रोल करना। नसीरुद्दीन शाह, ओम पुरी जैसे दिग्गज भी चरित्र भूमिकाएं ही कर पाए। प्रियंका चोपड़ा एबीसी नेटवर्क की सीरीज \\\"क्वांटिको’ में एलेक्स पैरिश नाम की एफबीआई एजेंट बनी हैं। पहला सीजन इतना सफल रहा कि 13 के बजाय अब कुल 22 एपिसोड बनेंगे। शूट के लिए वे 2016 में फिर यूएस जाएंगी। मार्च में उनकी प्रकाश झा द्वारा निर्देशित फिल्म रिलीज होगी जिसमें वे पुलिस अधिकारी बनी हैं। नए साल में वे दो हिंदी फिल्मों की घोषणा भी करेंगी। थियेटरों में लगी \\\"बाजीराव मस्तानी’ में काशीबाई के रोल में उनका काम सराहा जा रहा है। इस मुलाकात में प्रियंका ने बताया कि इंडस्ट्री के लोग और फैंस उन्हें रोज बुके भेज रहे हैं और उनका घर बगीचे में तब्दील हो गया है। प्रस्तुत हैं उनसे बातचीत के अंश:
नरेंद्रमोदी और आप में समानता ये है कि दोनों 2015 में हवाई यात्राएं ही करते रहे।
अरे!वो प्राइम मिनिस्टर हैं और मैं एक्टर। कोई तुलना नहीं। वो देश के लिए बड़े काम कर रहे हैं। मैं तो विदेश में हिंदी फिल्म इंडस्ट्री का प्रतिनिधित्व कर रही हूं। मैं अपने बूते, अपनी शर्तों पर वहां काम कर पाई, ये बहुत ख़ुशी और सम्मान की बात रही। शो (क्वांटिको) लोगों को पसंद रहा है। शुरू में बहुत डरी हुई थी क्योंकि मैं अमेरिकन या इंडियन-अमेरिकन नहीं हूं और मेरा रोल अमेरिकी युवती का था। मैं वहां पली-बढ़ी भी नहीं, खालिस इंडियन हूं। डर था लोग स्वीकारेंगे या नहीं? बॉलीवुड एक्टर्स की छवि बनी हुई है कि हम सिर्फ पेड़ों के इर्द-गिर्द गाते-नाचते हैं। गर्व है कि वहां जाकर मैंने हिंदी फिल्मों का नया परिचय कराया।
2016में कितना वक्त इंडिया में रहेंगी?
दोनोंजगह संतुलन बनाने की कोशिश कर रही हूं। इस साल मैंने करीब 1000 फ्लाइट्स ली होंगी। \\\"बाजीराव..’ और \\\"क्वांटिको’ के शूट साथ-साथ कर रही थी। \\\"क्वांटिको’ का प्रदर्शन 100 टैरेटरी में हुआ है, 44 भाषाओं में प्रसारण हुआ है। बहुत बड़ा शो हो गया है इसलिए अब इसको 13 से 22 एपिसोड तक बढ़ाया गया है। जनवरी में फिर यूएस जाऊंगी। उसके बाद मैं दो फिल्में यहां करूंगी। फिर उम्मीद है \\\"क्वांटिको’ का सीजन-2 शुरू होगा।
\\\"बाजीराव..’में मराठी किरदार हो या एलेक्स का अमेरिकी किरदार.. भाषा, कल्चर, उच्चारण सब अलग है, आप तेजी से बदलाव कैसे करती हैं?
मैंउन एक्ट्रेस में नहीं जो बहुत तैयारी करती हैं। एक्टिंग स्कूल मैं गई नहीं, मेरी फैमिली फिल्मों से है। सब खुद सीखा है। शुरू के 5-6 साल मुझे कुछ आता ही नहीं था। जो भी सीखा फिल्म के सेट पर आकर। जिन एक्टर्स, डायरेक्टर्स के साथ काम किया उन्हीं से सीखा। मेरा प्रोसेस बहुत अलग है। किरदार के कपड़े पहनती और सेट पर जाती हूं तभी मेरी तैयारी शुरू होती है। फिल्म शुरू होने से पहले डायरेक्टर से बहुत बातें, विवाद और सवाल करती हूं। किरदार के व्यक्तित्व को समझती हूं और उसे घोट के पी लेती हूं। उसके बाद किरदार के बारे में नहीं सोचती। जब मैं कॉस्ट्यूम पहनती हूं, एक्शन बोला जाता है और मैं तुरंत भाव लाती हूं। मुझे इसमें कोई परेशानी नहीं होती। हमेशा कई शूटिंग साथ की है, 4-5 फिल्में एक साथ। इस साल तीनों प्रोजेक्ट बिलकुल जुदा रहे हैं।
कभीसंवादों या उच्चारण की अदला-बदली नहीं हुई?
मैंतैयारी करके सेट पर नहीं जाती। पहले से पता हो कि ये लाइन कैसे बोलूंगी तो मुझे रोबोटिक लगता है। मेरा कोई भी टेक एक जैसा नहीं होता। संजय (भंसाली) सर कितनी बार मुझे बोलते हैं टेक वन में जो किया था वह करो लेकिन दोबारा वह चीज हो नहीं पाती। मेरे सभी डायरेक्टर्स जानते हैं कि मैं 3-4 टेक वाली आर्टिस्ट हूं।
अगलीफिल्म में पुलिस अधिकारी बनी हैं। वर्दी में कई एक्टर्स ने छाप छोड़ी। लेकिन ये रोल जिम्मेदारी भी लाते हैं।
वर्दीको औरत पहने या मर्द, इसका फर्ज अलग होता है। मैं खुद आर्मी अॉिफसर की बेटी हूं। कायदों और अनुशासन के बीच पली हूं।
अमेरिका में मैंने बताया कि हमारी फिल्में जिंदगी का सेलिब्रेशन होती हैं और गाने कहानी को आगे लेकर जाते हैं। हमारा फिल्म उद्योग विश्व के तेजी से बढ़ रहे उद्योगों में है और ये बात बहुत गर्व और सम्मान से सब को बताती हूं।
-बॉलीवुड फिल्मों की नई छवि विदेश में बनाने पर..
सिर्फ अपने टैलेंट के कारण ही मैं बतौर एक्टर बहुत सुरक्षित हूं। मेरा काम ही मेरा धर्म है, मेरी पूजा है। बोलने वाले बोलते रहेंगे और हम अपना काम करते रहेंगे। आपका काम बोलता है और कुछ भी नहीं।
-असफलता का सामना करने पर..
इस साल दिल धड़कने दो, बाजीराव मस्तानी और क्वांटिको जैसे बेहद सफल प्रोजेक्ट करने वाली प्रियंका चोपड़ा महिलाओं की विश्व में दोयम दर्जे की स्थिति बदलने के लिए कहती हैं..
दुनिया भर में औरतों को अपनी जिंदगी अपने हाथ में लेनी जरूरी है। शिक्षा को हर गाव में अनिवार्य करना होगा। तभी पेरेंट्स अपने बेटों को सिखा पाएंगे कि औरत की इज्जत करो। ये तो मां को, शिक्षकों को ही सिखाना होगा।
-पुरुषों और महिलाओं के बीच असमानता पर..
\\\"भारत ही नहीं औरतें दुनिया भर में पीछे हैं.. लेकिन हमें अब आगे आना होगा’
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva